
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu
Előterjesztés
a Szolnoki Kistérség Többcélú Társulása Alapító Okiratának és a
Társulási Megállapodás módosításának jóváhagyásáról. 
Tisztelt Képviselő-testület !
Martfű Város Önkormányzatának Képviselő-testülete a 105/2012.(VI.28.) Ö. határozatával döntött a Szolnoki Kistérség Többcélú Társulásából történő kiválásról, melynek értelmében 2012. december 31. napjával kiválik a Szolnoki Kistérség Többcélú Társulásából. 

A Szolnoki Kistérség Többcélú Társulása Társulási Tanácsa a 75/2012.(VI.29.) számú határozatával tudomásul vette Martfű Város kiválási szándékát.

A települési önkormányzatok többcélú kistérségi társulásáról szóló 2004. évi CVII. törvény 3. § (1) bekezdése tartalmazza azokat az elemeket, melyeket a társulási megállapodásnak tartalmaznia kell, melyek a következők:

· a többcélú kistérségi társulás nevét, székhelyét és lakosságszámát;

· a többcélú kistérségi társulás tagjainak nevét, székhelyét és lakosságszámát;

· a társulás tagjai által a többcélú kistérségi társulásra átruházott feladat- és hatásköröket;

· a – meglévő vagy tervezett – közös fenntartású intézmények megjelölését, amelyek biztosítják a többcélú kistérségi társulás által ellátott önkormányzati közszolgáltatásokat;

· a társulási tanács tagjait megillető szavazatot;

· a társulási tanács szervezetére és működésére vonatkozó szabályokat;

· a költségek viselésének arányát és teljesítésének feltételeit;

· az önkormányzatok vállalt pénzügyi hozzájárulása nem teljesítése esetén irányadó eljárást (a társulás döntésétől függően a társulás tagjai részéről a pénzforgalmi szolgáltatójuknak adott, a beszedési megbízás teljesítésére vonatkozó hozzájárulását, felhatalmazó nyilatkozatát, amely alapján a társulás beszedési megbízást nyújthat be a pénzforgalmi szolgáltatóhoz);
· a társulási tanács működésével kapcsolatos hivatali teendők ellátásának a módját, elkülönült munkaszervezet létrehozása esetén annak szervezetét, a munkáltatói jogok gyakorlásának rendjét;

· intézmény, más szervezet közös alapítása esetén az alapítói jogok gyakorlására vonatkozó részletes rendelkezéseket;

· a többcélú kistérségi társulás gazdálkodására és beszámolási kötelezettségére vonatkozó rendelkezéseket;

· a többcélú kistérségi társulás tevékenysége és gazdálkodása ellenőrzésének a rendjét;

· a többcélú kistérségi társulás vagyonát és a vagyonátadás feltételeit, a tulajdonosi jogok és kötelezettségek gyakorlásának rendjét. 

Martfű Város kiválását rögzíteni szükséges a Szolnoki Kistérség alap dokumentumaiban, a Társulási Megállapodásban és az Alapító Okiratban. 

Kérem a Tisztelt Képviselő-testületet, hogy az előterjesztés melléklete szerint a Társulási Megállapodás és Alapító Okirat módosítását hagyja jóvá.

Martfű, 2012. december 13.

dr. Kiss Edit

polgármester

Látta: Szász Éva 
              jegyző

Határozati javaslat:
Martfű Város Önkormányzata Képviselő-testületének

………/2012.(XII.20.) Ö. határozata

A Szolnoki Kistérség Többcélú Társulása Társulási 

megállapodásának módosításáról

Martfű Város Önkormányzatának Képviselő-testülete megtárgyalta a Szolnoki Kistérség Többcélú Társulása Társulási megállapodásának módosításáról szóló előterjesztést, mely alapján a társulási megállapodás módosítását e határozat melléklete szerint jóváhagy.
Erről értesülnek: 

1. Jász-Nagykun-Szolnok Megyei Kormányhivatal

2. Valamennyi képviselő helyben

3. Szolnoki Kistérség Többcélú Társulása Szolnok

